**Tuzla, 29.01.2025. godine**

**Broj: 06-211-1/25**

**PREDMET: OBAVIJEST O DVANAESTOM SIMPOZIJU MAGISTARA**

**FARMACIJE TUZLANSKOG KANTONA,**

Poštovane kolegice i kolege,

Veliko nam je zadovoljstvo najaviti održavanje **Dvanaestog simpozija magistara farmacije Tuzlanskog Kantona** koji će se održati **05. aprila 2025. godine u Tuzli.**

Simpozij magistara farmacije TK je edukativni događaj naučno – stručnog karaktera, na kojem se razmjenjuju stručna, naučna i praktična znanja i iskustava stručnjaka iz različitih oblasti zdravstva, a prvenstveno farmacije, biomedicine, nutricionizma i akademske zajednice.

**Naučnu relevantnost Simpoziju daje: veliki broj univerzitetskih profesora iz zemlje i inozemstva koji su do sada učestvovali; broj naučnih i stručnih radova koji su se do sada prezentirali na Simpoziju i objavljeni u Zborniku; renome Zbornika čine Fakulteti i institucije koje su davale i daju doprinos organizaciji i radu Simpozija.**

**KOTIZACIJA:**

**Rana** kotizacija do 25.03.2025. godine iznosi **100,00 KM** (stotinu konvertibilnih maraka),

**Kasna** kotizacija od 26.03.2025. godine iznosi **120,00 KM** (stotinudvadeset konvertibilnih maraka).

**Kotizacija** se uplaćuje na žiro – račun Komore, kod UniCredit bank, broj: **3384 4022 1525 3454** sa naznakom, kod svrhe uplate: “**Uplata za Dvanaesti simpozij magistara farmacije TK - na ime mr.ph. (navesti ime/a za koje se kotizacija uplaćuje)“,** ili **na blagajni** Komore magistara farmacije Tuzlanskog Kantona (Ulica: Titova do 34, SPO lamela A/II, Tuzla).

Kotizacija za učesnike Simpozija podrazumijeva slijedeće:

* Radni materijal Simpozija;
* Prisustvo ručaku;
* Prisustvo kafe pauzi.

**Nezaposleni** magistri farmacije koji dostave ***Uvjerenje o nezaposlenosti,*** oslobađaju su plaćanja kotizacije za sudjelovanja na Dvanaestom Simpoziju magistara farmacije TK i imaju obezbijeđen radni materijal i certifikat.

***Studenti*** Farmaceutskog/ih fakulteta imaju osiguran slobodan ulaz i prisustvo predavanjaima, uz blagovremenu najavu Stručnoj službi Komore (komora.mrphtk@gmail.com) i imaju obezbijeđen certifikat o sudjelovanju.

**Nezaposleni i** **s*tudenti koji žele prisustvovati pauzama i ručku uplaćaju kotizaciju u iznosu od 35,00 KM, uz koju se za studente obezbjeđuje i radni materijal Simpozija.***

**S poštovanjem,**

**PREDSJEDNICA KOMORE MAGISTARA FARMACIJE TK**

**Aneda Cipurković, mr.ph.**

**Aida Smajić, mr.ph.**

**PREDSJEDNICA**

**ORGANIZACIONOG ODBORA**

**Dženita Mišić, mr.ph.**

**Aida Smajić, mr.ph.**